Likumprojekts

**Grozījumi Aizsargāta pakalpojuma likumā**

Izdarīt Aizsargāta pakalpojuma likumā (Latvijas Republikas Saeimas un Ministru Kabineta Ziņotājs, 2005, 24. nr.; Latvijas Vēstnesis, 2011, 50. nr.; 2019, 219. nr.) šādus grozījumus:

1.  1. pantā:

izteikt pirmās daļas 1. punktu šādā redakcijā:

"1) aizsargāts pakalpojums – Latvijā tiesiski pieejams pakalpojums (raidīšana, informācijas sabiedrības pakalpojums u. tml.), kuru tā sniedzējs, pamatojoties uz ierobežotu piekļuvi, sniedz par attiecīgu atlīdzību;";

aizstāt pirmās daļas 4. punktā vārdu "nelegāla" ar vārdu "prettiesiska".

2. Izteikt 2. panta pirmo daļu šādā redakcijā:

"(1) Šā likuma mērķis ir nodrošināt aizsargāta pakalpojuma sniedzēja aizsardzību no neatļautas aizsargāta pakalpojuma izmantošanas komerciāliem un privātiem mērķiem un noteikt tiesiska pakalpojuma pazīmēm neatbilstoša (prettiesiska) pakalpojuma izmantošanas aizliegumu."

3. Izteikt 3. pantu šādā redakcijā:

"**3. pants. Ierobežojumi aizsargāta pakalpojuma jomā**

Lai nodrošinātu aizsargāta pakalpojuma sniedzēja aizsardzību, ir aizliegtas šādas darbības:

1) prettiesisku sistēmu ražošana, importēšana, izplatīšana, iznomāšana, pārdošana vai cita veida atsavināšana komerciāliem un privātiem mērķiem;

2) prettiesisku sistēmu uzstādīšana, ierīkošana, instalācija un izmantošana komerciāliem un privātiem mērķiem;

3) tādu ierobežotas piekļuves sistēmu izmantošana, kas nodrošina piekļuvi tiesiska pakalpojuma pazīmēm neatbilstošam (prettiesiskam) pakalpojumam komerciāliem un privātiem mērķiem;

4) prettiesisku sistēmu uzglabāšana komerciāliem un privātiem mērķiem;

5) prettiesisku sistēmu reklāma."

4.  7. pantā:

aizstāt vārdu "nelikumīgu" ar vārdu "prettiesisku";

aizstāt vārdu "nelegālu" ar vārdu "prettiesisku".

5. Pārejas noteikumā:

aizstāt vārdus "Pārejas noteikums" ar vārdiem "Pārejas noteikumi";

uzskatīt līdzšinējo pārejas noteikuma tekstu par pārejas noteikumu 1. punktu;

papildināt pārejas noteikumus ar 2. punktu šādā redakcijā:

"2. Grozījumi šā likuma 7. pantā par vārda "nelikumīgu" aizstāšanu ar vārdu "prettiesisku" un vārda "nelegālu" aizstāšanu ar vārdu "prettiesisku" stājas spēkā vienlaikus ar Administratīvās atbildības likumu."

Satiksmes ministrs

T. Linkaits